KOMISIJOS SPRENDIMAS
2008 m. rugsėjo 29 d.
kuriuo pagal Europos Parlamento ir Tarybos direktyvą 2006/66/EB nustatoma bendra galutiniams vartotojams parduotų nešiojamų baterijų ir akumuliatorių metinio kiekio apskaičiavimo metodika
(pranešta dokumentu Nr. C(2008) 5339)
(Tekstas svarbus EEE)
(2008/763/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. rugsėjo 6 d. Europos Parlamento ir Tarybos direktyvą 2006/66/EB dėl baterijų ir akumuliatorių bei baterijų ir akumuliatorių atliekų ir Direktyvos 91/157/EEB (1) panaikinimo, ypač į jos 10 straipsnio 4 dalies b punktą,
kadangi:
(1)
Galutiniams vartotojams parduotų nešiojamų baterijų ir akumuliatorių metinis kiekis turėtų būti išreikštas atitinkamais metais valstybės narės teritorijoje rinkai patiektų nešiojamų baterijų ir akumuliatorių svoriu, nepriskaičiavus nešiojamų baterijų ir akumuliatorių, tais metais išvežtų iš tos valstybės narės teritorijos iki jų pardavimo galutiniams vartotojams, kiekio.
(2)
Apskaičiuodamos galutiniams vartotojams parduotų nešiojamų baterijų ir akumuliatorių metinį kiekį, valstybės narės turėtų naudotis sukauptais duomenimis. Apskaičiuodamos šį kiekį, jos taip pat gali naudotis pagal sukauptus duomenis atliktais statistiškai reikšmingais skaičiavimais.
(3)
Šiame sprendime nustatytos priemonės atitinka Europos Parlamento ir Tarybos direktyvos 2006/12/EB 18 straipsnio 1 dalimi įsteigto komiteto nuomonę (2),
PRIĖMĖ ŠĮ SPRENDIMĄ:
1 straipsnis
1. Valstybės narės apskaičiuoja einamaisiais metais galutiniams vartotojams parduotų nešiojamų baterijų ir akumuliatorių metinį kiekį pagal atitinkamais metais valstybės narės teritorijoje rinkai patiektų nešiojamų baterijų ir akumuliatorių svorį, nepriskaičiuodamos nešiojamų baterijų ir akumuliatorių, tais metais išvežtų iš tos valstybės narės teritorijos iki jų pardavimo galutiniams vartotojams, kiekio.
2. Kiekviena rinkai patiekta baterija į apskaitą įtraukiama vieną kartą.
2 straipsnis
1 straipsnyje numatyti skaičiavimai atliekami naudojantis sukauptais duomenimis arba pagal sukauptus duomenis atliktais statistiškai reikšmingais skaičiavimais.
3 straipsnis
Šis sprendimas skirtas valstybėms narėms.
Priimta Briuselyje, 2008 m. rugsėjo 29 d.